CELEX: 32020D1222(02)
Language: lv
Date: 2020-12-18 00:00:00
Title: Padomes Lēmums (2020. gada 18. decembris), ar ko ieceļ amatā Eiropas Statistikas pārvaldības konsultatīvās padomes priekšsēdētāju 2020/C 445/01

22.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  C 445/1
               
            
         PADOMES LĒMUMS
         (2020. gada 18. decembris),
         ar ko ieceļ amatā Eiropas Statistikas pārvaldības konsultatīvās padomes priekšsēdētāju
         (2020/C 445/01)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Lēmumu Nr. 235/2008/EK (2008. gada 11. marts), ar ko izveido Eiropas Statistikas pārvaldības konsultatīvo padomi (1), un jo īpaši tā 3. pantu,
         ņemot vērā Eiropas Komisijas atzinumu,
         ņemot vērā Eiropas Parlamenta piekrišanu,
         tā kā:
         
                     (1)
                  
                  
                     Padome ar 2017. gada 18. decembra Lēmumu (2)
                        Enrico GIOVANNINI kungu iecēla par Eiropas Statistikas pārvaldības konsultatīvās padomes priekšsēdētāju uz trim gadiem no 2018. gada 1. februāra.
                  
               
                     (2)
                  
                  
                     
                        Enrico GIOVANNINI kunga pilnvaru termiņš beigsies 2021. gada 31. janvārī. Tādēļ, beidzoties minētajam pilnvaru termiņam ir jāieceļ jauns priekšsēdētājs.
                  
               
                     (3)
                  
                  
                     Lēmuma Nr. 235/2008/EK 3. panta 3. punktā noteikts, ka priekšsēdētājam nav jābūt ne kādas dalībvalsts, ne Komisijas statistikas biroja pašreizējam loceklim,
                  
               IR PIEŅĒMUSI ŠO LĒMUMU.
         
            1. pants
            Ar šo no 2021. gada 1. februāra uz trim gadiem Aurel SCHUBERT kungs tiek iecelts par Eiropas Statistikas pārvaldības konsultatīvās padomes priekšsēdētāju.
         
         
            2. pants
            Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 18. decembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 73, 15.3.2008., 17. lpp.
         
         
            (2)  Padomes Lēmums (2017. gada 18. decembris), ar ko ieceļ amatā Eiropas Statistikas pārvaldības konsultatīvās padomes priekšsēdētāju (OV C 439, 20.12.2017., 7. lpp.).